E-Mage 4 Web
E-Mage 4 Web -ohjelmalla teet naurettavan helposti näppärästi selattavan ja näyttävän, verkko-optimoidun kuvagallerian.

Ohjelma käynnistyy suoraan asennuksesta, mikäli et muuta oletusasetuksia.
Ensimmäiseksi ruudulle tulee pieni valintaikkuna, joka kertoo, mitä vaiheita gallerian teossa tarvitaan. Jatka klikkaamalla OK.

Aloita kuvien lisääminen galleriaan klikkaamalla työkalurivin ensimmäistä painiketta, jossa on vihreä risti kolmen paperiarkin päällä. Valitse sitten käytettävät kuvatiedostot ja klikkaa OK. Voit myös valita kokonaisen kuvakansion klikkaamalla työkalurivin toista, ristillä varustettua kansiopainiketta ja valitsemalla haluamasi kansion. Vahvista valinta klikkaamalla OK.

Luo galleria avaamalla Run-valikko ja valitsemalla sieltä GO. Saat luettelon asioista, jotka ohjelma tekee. Pane merkille kansio, johon ohjelma tallentaa galleriatiedoston. Lopuksi saat tarkasteltavaksesi galleriasi esikatselunäkymän.

Ohjelman voit sulkea File-valikon kohdasta Exit.